د پروان ولایت د افغانی سرې میاشتې نماینده ګۍ په ریاست کې د سرې میاشتې او سره صلیب ټولنو نړیواله ورځ د شاندارو مراسمو په ترڅ کې ولمانځل شوه! نن یکشنبه د روان ١٤٤٤ سپوږمیزکال د شوال المکرم میاشتې پر ٢٣ مه چې د ۱۴۰٢ لمریزکال د غویی میاشتې له ٢٤ مې نېټې سره سمون لری د پروان ولایت د افغانی سرې میاشتې نماینده ګۍ په ریاست کې د سرې میاشتې او سره صلیب ټولنو نړیوالې ورځ د شاندارو مراسمو په ترڅ کې ولمانځل شوه چې یادې غونډې ته د پروان ولایت د اطلاعات او کلتور ریاست ښاغلی رٸیس او کارکوونکی، د مولوی عبدالرحیم شاه اغا د عربی عالی دارالعلوم مشر او درنو استاذانو ، د مختلفو ناحیو ښاغلو ګذر وکیلانو، قومی مخورو، د ځوانانو او رضاکارانو کلوپ مدیر ښاغلو رضاکارانو، استاذانو او زده کوونکو ترڅنګ د نماینده ګۍ ښاغلو مدیر صاحبانو او نورو قدرمنو مېلمنو تشریف راوړی وه چې غونډه قاری صاحب مطیع الله الهام له لوری د قران عظیم الشان د څو مبارکو ایتونو په تلاوت سره پیل شوه چې ورپسې د پروان ولایت د افغانی سرې میاشتې نماینده ګۍ ریاست مالی او اداری عمومی مدیر ښاغلی سید شاه بهادری مېلمنو ته د ښه راغلاست ویلو ترڅنګ د نماینده ګۍ د تېر ١٤٠١ لمریز کال د خیریه، بشرپاله، روغتیایی او ښوونیز فعالیتونو په اړه د غونډې ګډونوالو سره معلومات شریک کړل ، چې ورپسې د اطلاعات او کلتور ریاست رٸیس ښاغلی شمس الرحمن صدیقی د مې د اتمې په اړه د رٸیس الوزرا ښاغلی الحاج ملا محمد حسن اخند را استول شوی حمایوی پیغام ولوست او د پروان ولایت په سطحه یې د افغانی سرې میاشتې ټولنې خیریه او بشرپاله فعالیتونه وستایل او یادونه یې وکړه چې تر خپلې وسې به ددې ناپېیلې او خپلواکې ټولنې همکار و اوسی چې ورپسې د نشراتو د مدیر ښاغلی فضل حق مقصودیار له لوری د سرې میاشتې او سره صلیب ټولنو نړیوالې ورځې په اړه د افغانی سرې میاشتې ټولنې د عمومی رٸیس محترم مولوی مطیع الحق خالص صاحب پیغام ولوست او د غونډې ګډونوالو ته یې د افغانی سرې میاشتې ټولنې د تاریخچې، اووه ګونو اصولو، د پېښو ادارې، روغتیایی خدماتو، مرستونونو، سوری زړه ناروغانو د تداوۍ او پروګرام او نورو خیریه فعالیتونو په اړه خبرې وکړې، چې له دې وروسته د علماوو په استازولۍ د مولوی عبدالرحیم شاه اغا د عربی عالی دارالعلوم مشر ښاغلی مولوی صاحب جاوید حنفی د مرستې، اعانې او یو بل سره د همکارۍ په ارزښت د قران عظیم الشان او نبوی احادیثو په رڼا کې مفصلې خبرې وکړې او یاده یې کړه چې په پروان ولایت کې د افغانی سرې میاشتې ټولنې فعالیتونو په واقعی ډول د ستایلو وړ دی او مونږ ګورو چې یادې نماینده ګۍ په تېر یو کال کې د اړمنو، ناچارو، سېلاب ځپلو، کونډو او بې سرپرسته کورنیو لاسنیوی او مرسته کړې او د الله تعالی له درباره یې د یادې ټولنې مشرتابه، کارکوونکو او رضاکارانو ته د لا ډېر خدمت کولو د توفېق دوعا وکړه، چې ورپسې د قومی مخورو په استازولۍ د شینوارو ولسوالۍ یو تن مشر ښاغلی محمد اصف رحیمی د پروان نماینده ګۍ فعالیتونه او کارکرده ګی د ستاینې وړ وبلله او د غوربند په څلورو ولسوالیو ( شیخ علی، سرخ پارسا، سیاه ګرد او شینواری) کې یې د تېرو سختو سېلابونو په اړه د خپلو سترګو لیدلی حال د غونډې ګډونوالو ته واوروه او مننه یې وکړه چې د نماینده ګۍ ښاغلی رٸیس او کارکوونکی لومړنی مرستندویه خلک وه چې پېښځپلو ته یې پر وخت رسیده ګی وکړه او د خوراکی او غیر خوراکی توکو مرسته یې ورسره ترسره کړه، ددې ترڅنګ د رضاکارو استاذانو او زده کوونکو له ډلې ښاغلی کبیر معرفت، فردین نبرد، رومان غنی زاده او ښاغلی سهراب صابری د مختلفو موضوعاتو په اړه خپلې چمتو کړې ویناوې د غونډې ګډونوالو سره شرېکې کړې. غونډه د اختتامیې دوعا په لوستلو سره پای ته ورسېده. د پروان ولایت د افغانی سرې میاشتې نماینده ګۍ ریاست د نشراتو مدیریت 02:46 PM 02:47 PM 02:47 PM